als_Latn dik_Latn sag_Latn
Pas 4 sezonesh me radhë në majën e Formula 1 këtë vit skuadra e Red Bull nuk do ta ketë të lehtë të përsëritë sukseset e fundit. Kjo u konfirmua 10 ditë më parë në provat e para zyrtare që makinat bënë në pistën e Jeres de la Frontera, ku skuadra austriake pati shumë probleme, duke kryer pak xhiro. “Këtë vit makinat janë krejt ndryshe nga sezoni i fundit dhe nuk është e lehtë të përshtatesh. Makinat janë të komplikuara dhe problemet e vogla bëhen krejt papritur të mëdha. Megjithatë, besoj se deri sat ë nisë gara e Australisë gjërat do të jenë zgjidhur dhe makinat do të jenë gati”, ka deklaruar dje kampioni i botës, gjermani Sebastian Fetel. I të njëjtit mendim është edhe drejtori sportiv i skuadrës së Red Bull, Kristian Horner, që përpiqet të minimizojë problemet e evidentuara në provat e fundit. “Nuk ka asgjë për t’u shqetësuar. Na duhet të punojmë disi më shumë, por kemi ende kohë. Testet që do të kryhen ditët e ardhshme në pistën e Bahrein do të jenë thelbësore për ne dhe aty do të shohim forcën tonë reale. Nuk duam të kemi sërish situatën delikate të Jeres, ndaj po punojmë fort këto ditë. Megjithatë, testet shërbejnë pikërisht për këtë gjë, për të zgjidhur problemet dhe në garë të jemi sërish kompetitivë”, tha Kris Horner. Në pistën spanjolle makina e re Red Bull, “RB10” realizoi vetëm 21 xhiro, shumë pak krahasuar me 300 xhirot e kryera nga Mercedes.
Red Bull me probleme Vettel: Do t’i zgjidhim0
Share.
als_Latn als_Latn eng_Latn